NaiveNeuron/SloPal huggingface dataset:
Droba, Juraj, poslanec NR SR (2014-09-25):
Ďakujem za vecné faktické poznámky k môjmu príhovoru. Chcem povedať iba toľko, že pripomeniem prípad babičky mojej ženy, ktorá má 87 rokov a žije v malom domčeku na Patrónke. Myslíte si, že je správne, aby bola takáto pani zodpovedná za odpratávanie snehu pred svojím domom? Ledva chodí, resp. už ani nechodí. Takže keď budete o tomto návrhu hlasovať, tak si spomeňte na svoje babičky, prípadne si spomeňte na seba o 20, o 30 rokov. Ďakujem.
P. Paška, predseda NR SR: (2010-02-02):
(Hlasovanie.) 139 prítomných, 116 za, 22 sa zdržalo, 1 nehlasoval. Návrh sme schválili. Pán poslanec Kahanec uvedie hlasovanie v prvom čítaní o vládnom návrhu zákona o službách na vnútornom trhu a o zmene a doplnení niektorých zákonov . Je to tlač 1408.
Kuciaňová, Magdaléna, poslankyňa NR SR (2017-03-24):
Ďakujem veľmi pekne. Vážené kolegyne, vážení kolegovia, pán poslanec Podmanický veľmi podrobne rozobral každý jeden príspevok v rámci rozpravy, čo znamená, že z pozície mňa ako spravodajkyne ani neprislúcha nejak vyhodnocovať, ale v každom prípade chcem vás veľmi pekne požiadať a poprosiť, aby ste, aj keď nie som predkladateľka tohto návrhu, chcem vás poprosiť, aby ste dali šancu tomuto, tomuto návrhu zákona a ja verím, že čas a život ukáže, či toto rozhodnutie bolo správne a nielen po, po ľudskej, ale aj po tej právnej stránke. Ďakujem vám veľmi pekne za pozornosť.
Hrnčiar, Andrej, podpredseda NR SR (2017-06-20):
Viete čo, pani poslankyňa? Len to bola skôr tak pre ministra sociálnych vecí, sa mi zdalo. Ale nechcem to ja hodnotiť. Nech sa páči. Koľko faktických poznámok? (Reakcia z pléna.) Veľa. Áno, ja sa ospravedlňujem. Veď som sa hneď aj ospravedlnil, pán poslanec. Nech sa páči. Pán poslanec Marosz už ste boli po, ale dobre. No, nemusím uzavrieť, lebo v rámci rokovacieho poriadku s faktickými sa hlási počas vystúpenia v rozprave, nie po. Akurát sme si to včera robili, výklad. Nech sa páči, pani poslankyňa Jurinová.
Sulík, Richard, predseda NR SR (2010-12-07):
Ďakujem. Prosím spoločného spravodajcu pána poslanca Bašku z výboru pre obranu a bezpečnosť, aby podal správu o výsledku prerokovania návrhu.
I. Radičová, poslankyňa: (2006-10-18):
Vysvetlenie a zdôvodnenie potrebujem predovšetkým k bodom a chýba k bodom 27 a 34. Sú to body novely, ktoré menia kompetencie samosprávneho kraja, ktorý má klientom neštátnych subjektov potvrdzovať, že spĺňajú podmienky zo zákona, a to sa má, to je bod 27, a má sa to zrejme robiť formou správneho konania bod 34. Ja žiadam o vysvetlenie, keďže je to nové v tejto novele a nepovažujem to za technickú zmenu, lebo je to zmena kompetencie, žiadam vysvetliť, čo to znamená konkrétne, ako si to konkrétne predstavujete. Čiže kto, na základe čoho a kedy bude vydávať takéto potvrdenia treba v dôvodovej správe jasne ozrejmiť. Rovnako nový a posúvajúci kompetencie vážnym spôsobom v tomto prípade opačne zužujúci je bod 21, ktorý dopĺňa oproti pôvodnému zákonu v kompetenciách obcí, že rozhodujú o poskytovaní sociálnych služieb len v zariadeniach, a teraz to nóvum, ktoré sú organizačnou súčasťou, teda časťou obce. Predtým obec rozhodovala o nároku v každom prípade, pokiaľ ide o jej obyvateľa bez ohľadu na právnu subjektivitu zariadenia. V tomto prípade sa to zužuje, môže to byť len zariadenie, ktoré je organizačnou súčasťou obce, čo je otočenie princípu, že služba a nárok má byť orientovaná na klienta a nie na existujúce obecné zariadenie. Považujem to za príliš vážny posun vo filozofii, než aby sme to prešli konštatovaním technickolegislatívnej zmeny. Preto minimálne z týchto dôvodov, a ešte je tam potom sporný bod 41, ktorý korešponduje síce so zákonom o sociálnoprávnej ochrane, ale opäť potrebujem vysvetlenia, záruku, že tu nedôjde k vynechaniu istých zariadení vôbec z uhla pohľadu. Preto žiadam a opakujem. Môžeme podporiť návrh do druhého čítania, ale pod podmienkou, že budú doplnené vysvetlenia a dôvodové informácie vo výbore pre sociálne veci, prečo k takýmto zmenám vo filozofii v tejto novele dochádza. A poprosím pre budúcnosť. Pokiaľ sa dejú takéto zmeny v zákone, nemožno to vybaviť vetou, že ide o technickolegislatívne zmeny, lebo to nie je pravda. Ďakujem veľmi pekne.
Ďuriš Nicholsonová, Lucia, podpredsedníčka NR SR (2017-05-10):
Ďakujem pekne, pán minister, za uvedenie predmetného návrhu zákona. A teraz dávam slovo spoločnej spravodajkyni z výboru pre ľudské práva a národnostné menšiny pani poslankyni Edite Pfundtner, aby informovala Národnú radu o výsledku rokovania výborov, aby odôvodnila návrh a stanovisko gestorského výboru. Nech sa páči, pani poslankyňa.
Galko, Ľubomír, poslanec NR SR (2024-01-17):
Ďakujem pekne. Ja mám procedurálny návrh, pán predsedajúci, dávam procedurálny návrh, aby Národná rada Slovenskej republiky odsúdila konanie predsedu Národnej rady Slovenskej republiky Petra Pellegriniho, ktorý sa v utorok 16. 1. stretol s ruským veľvyslancom Bratčikovom. Zdôvodnenie: Stretnutie a jeho následná propagácia predsedom Národnej rady, a to dokonca na výročie smrti Jána Palacha, ktorý sa podpálil na protest voči invázii vojsk Varšavskej zmluvy do Československa, s veľvyslancom krajiny agresora, ktorý posiela bomby na nevinné ukrajinské deti a ženy a vraždí ich, je nielen ľudsky odporné, ale aj priamym poškodzovaním zahraničnopolitických záujmov Slovenska. Takéto konanie zo strany Petra Pellegriniho zároveň pokladám za doslova napľutie do tvári pozostalým po obetiach zavraždených ruskými vojskami v roku 1968. Ďakujem pekne. (Potlesk.)
Grendel, Gábor, poslanec NR SR (2024-01-11):
Ďakujem za slovo, pán predsedajúci. Toto je štvrtý deň rokovania o skrátenom legislatívnom konaní k novele Trestného zákona. Pani poslankyňa, boli ste dnes prvou vystupujúcou v rozprave, aj keď vám zostalo zhruba nejakých päť minút po včerajšku. Ani pri vás som nepostrehol, že by ste kričali za záchranu Daniela Lipšica, ako to o parlamentnej rozprave lživo tvrdí premiér Robert Fico. Ani ste nekričali, ani ste inak nechránili Daniela Lipšica, ktorý je inak podľa mňa najlepší šéf špeciálnej prokuratúry v histórii. To by tu tiež malo zaznieť. A nie je to len preto, lebo zatiaľ mala špeciálna prokuratúra okrem neho len jedného šéfa – Dušana Kováčika, ktorý si odpykáva trest za branie úplatku. Daniel Lipšic je historicky najlepší šéf špeciálnej prokuratúry aj preto, lebo od jeho nástupu dosahuje špeciálna prokuratúra historicky najlepšie výsledky v boji proti korupcii. Napriek tomu my to tu v tejto rozprave neriešime. Bolo nám jasné, že sa mu táto garnitúra za výsledky špeciálnej prokuratúry bude mstiť, ale že to bude až za takú cenu, že okrádanie bežných ľudí, aj voličov SMER-u, HLAS-u alebo SNS zavedie táto garnitúra symbolické podmienečné tresty, tak to je naozaj extrém. To keď tí ľudia zistia na vlastnej koži, keď im ukradnú auto, keď im ukradnú byt a tým zlodejom sa nič nestane, to bude iná vzbura. A na túto justičnú vlastizradu neexistujú žiadne argumenty, preto sem premiér nechodí nie preto, že by nebolo s kým odborne diskutovať. O tom svedčí aj vaše vystúpenie, pani poslankyňa.
Novotný, Viliam, poslanec NR SR (2014-11-08):
Ďakujem pekne. Ja by som sa chcel dotknúť tej časti vystúpenia pána poslanca Kaníka, keď hovoril o odvolávaní pani premiérky Ivety Radičovej. Iveta Radičová tu celý čas sedela a stačila chvíľa, keď odišla na toaletu, a v tej chvíli prerušili kolegovia zo SMER-u rokovanie schôdze. A tak len nahlas zauvažujem, či by nebolo záhodné takisto postupovať dnes. Stačila chvíľa, že pani premiérka odišla na toaletu, a opozičný líder Robert Fico a druhý opozičný líder Pavol Paška tu vykrikovali, že takto sa rokovať nedá, premiérka tu má sedieť. Vtedy ju SMER odvolával preto, lebo ako sa vyjadril vtedajší opozičný líder Robert Fico, korupcia ešte nikdy nebola tak blízko predsedovi vlády. Tu je korupcia všade okolo súčasného predsedu vlády. Predseda vlády tým, že nechal odísť pani Zvolenskú a pani Zmajkovičovú, verejne priznal, že došlo k tunelovaniu verejných zdrojov v zdravotníctve, v piešťanskej nemocnici, nákupom predraženého cétečka. Existujú tu závažné podozrenia, že dochádza k organizovanému tunelovaniu slovenského zdravotníctva nominantmi SMER-u naprieč celým Slovenskom. A pán predseda vlády tu nesedí. No ktovie, možno o ôsmej, keď začína hlavné vysielanie na všetkých televíznych programoch, možno v tom čase sa pán premiér vráti, znovu tu bude pľuť oheň a síru na celú opozíciu, pospomína všetky kauzy od 98. roku a znovu sa nám stratí. Myslím, že to, ako postupoval vtedy SMER voči pani Radičovej, ktorá celú schôdzu vypočula a bola prítomná, by sme možno mohli túto noc použiť aj my. Ja tu chcem mať premiéra.
Blanár, Juraj, poslanec NR SR (2018-06-13):
Teraz vás poprosím, pán predsedajúci, aby ste dali hlasovať o tom, že Národná rada v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 7. septembra 2018 a gestorský výbor do 10. septembra 2018.
Grendel, Gábor, podpredseda NR SR (2021-11-05):
Pán poslanec Filip Kuffa.
P. Paška, predseda NR SR: (2009-10-22):
(Hlasovanie.) 130 prítomných, 103 za, 1 proti, 24 sa zdržalo, 2 nehlasovali. Aj tento návrh sme schválili. Pani poslankyňa Nachtmannová uvedie v prvom čítaní hlasovanie o vládnom návrhu zákona o celoživotnom vzdelávaní a o zmene a doplnení niektorých zákonov , je to tlač 1245.
Kuffa, Štefan, poslanec NR SR (2013-03-13):
Ďakujem za slovo. Začnem od posledného môjho kolegu, predsedu, pána poslanca Rašiho. No viete, ja tak vám to poviem, pán kolega, ak by sme mali takýchto diletantov, ako ste povedali, v zdravotníctve lekárov, to by bolo čosi strašné, keby dal takto niekomu zdravotnú kartu, neviem si to ani predstaviť. Zdravotná karta je vlastníctvom lekára prvého kontaktu. Je to tak, Jožko? Či je to pediater, alebo všeobecný lekár, patrí jemu. Ale tu ja som hovoril, pán kolega, o čomsi inom. Nie že lekár zlyhá a vydá jednu kartu, ale tuná že sa nabúra tento elektronický systém a to je čosi úplne iné. To nie je údaj o jednom pacientovi, ale to je údaj o nás všetkých. Však dal by Pán Boh, aby sa to nikdy nestalo, uvidíme, že čo nám prinesie život, lebo tá elektronizácia je silnejšia, ako som tu ja. A chcem vám, pán kolega, hej, poďakovať. No vidíte, kedysi ste ma posunuli tak 30 rokov dozadu, tuná kolega Vilo Novotný, ten ma posúva do 19. storočia a kolega Raši do doby kamennej. (Povedané s úsmevom.) No tak to je super. Najradšej by som sa tak videl v tej antickej dobe, tá mi je taká najbližšia. Ale prosím, môžme mať každý rôzny iný názor. Však, pán predseda, aj vy ste číslo sám osebe a máte zmysel pre humor, a to aj na našich výboroch, keď sme, ja tiež mám zmysel pre humor a aj sa viem zabaviť na vtipnej poznámke, ak sa vzájomne neurážame. A to beriem, že to bolo naozaj ako dobré. Chcem vám všetkým kolegom poďakovať za vaše faktické pripomienky. No a kolegovi ešte Novotnému chcem povedať, no, tie duplicitné vyšetrenia. To bola tá vojna nedávno, ktorá bola, že či výmenné lístky áno, alebo nie. Ja som hlasoval za výmenné lístky, tam nie je tá duplicita a aj ten lekár prvého kontaktu potrebuje mať spätnú väzbu, kde ten pacient bol na tých vyšetreniach, kde nebol. My to vieme si to ošetriť bez toho, že by sme si tuná nejakú veľkú extra elektronizáciu... (Prerušenie vystúpenia časomerom.)
Kuffa, Filip, poslanec NR SR (2023-05-18):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Viskupič, Marián, poslanec NR SR (2024-09-13):
Ďakujem pekne za slovo. Kolega Dodo Hlina, veľmi pekne ďakujem za tvoje vystúpenie. Áno, tá osobná skúsenosť je veľmi dôležitá. Ja už len poviem, že skutočne existuje štatistika, kde Čína je krajina, ktorá za posledné roky dokázala najviac zazeleniť, vysadiť svoje územie. Som veľmi rád, že to tu padlo tak, že si to fakt videl na vlastné oči. No a ja si myslím, že mali by sme sa dokázať učiť od tých, ktorí dokázali vyriešiť svoje problémy, a myslím si, že toto je úplne jasné, že stromy teda nielenže čistia ovzdušie, že zmierňujú klímu, tým pádom bojujú proti otepľovaniu. Zároveň do svojich tiel deponujú, alebo do svojich pletí deponujú oxid uhličitý. Zároveň proste ľuďom zlepšujú aj fyzické, aj mentálne zdravie. Proste majú samé, samé pozitíva. No a inak stromy majú aj vodozádržnú funkciu a myslím si, že tu je ten paradox doby a tu je vlastne to, čo možno za pár dní aj uvidíme, že minister Taraba, ktorý teda dnes stojí v čele opatrení proti povodni, je to presne ten istý minister, ktorý umožnil alebo zabezpečil, že sa Slovensko bude dať spolovice vyrúbať a tak vlastne to, čo najviac bráni tým povodniam, tá vodozádržná schopnosť lesa, tak tú vlastne ide rušiť. Ale teda dnes je, hrdinsky stojí v tom, že on ochráni Slovensko pred povodňami. No, paradoxy doby. Ďakujem pekne.
Laššáková, Jana, podpredsedníčka NR SR (2013-09-17):
Pán poslanec Sulík.
Kollár, Boris, predseda NR SR (2022-09-20):
Prosím, prezentujme sa hlasujeme. (Hlasovanie.) Prítomných 147 poslancov, za 97, proti 27, zdržalo sa 22, nehlasoval 1. Konštatujem, že Národná rada sa uzniesla, že tento návrh ústavného zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Michelko, Roman, poslanec NR SR (2024-06-20):
Pán predsedajúci, teraz budeme hlasovať o pozmeňujúcich a doplňujúcich návrhoch pána poslanca Jarjabka. Pani poslankyňa Jaurová žiadala o vyňatie bodov 12 a 14, respektíve 12 a 15 na osobitné hlasovanie. Predkladateľ doplňujúceho návrhu pán poslanec Jarjabek s týmto návrhom nesúhlasil, a preto budeme hlasovať o všetkých bodoch spoločne.
Pleštinská, Zita, poslankyňa NR SR (2021-10-19):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore 32 dní od prerokovania návrhu zákona v Národnej rade v prvom čítaní.
Jarjabek, Dušan, poslanec NR SR (2016-09-08):
Ďakujem pekne za slovo, pán predsedajúci. Dávam procedurálny návrh, aby sa pán poslanec Galko ospravedlnil za všetky vulgarizmy, ktoré povedal od začiatku volebného obdobia, a aby sa ospravedlnil aj za všetky vulgarizmy, ktoré povie do konca volebného obdobia.
Blcháč, Ján, poslanec NR SR (2022-03-24):
Ja chcem len poďakovať pánovi kolegovi Kočišovi za potvrdenie a možno aj rozšírenie argumentov, ktoré som uvádzal v rozprave, a ďakujem vopred aj za podporu schvaľovania tohoto návrhu zákona. Ďakujem.
Laurenčík, Milan, podpredseda NR SR (2022-06-22):
Do rozpravy sa prihlásil pán minister, (Ruch v sále.) prosím, ukľudnite sa, pán poslanec. Pán poslanec, ukľudnite sa. V rozprave teraz vystúpi pán poslanec Radovan Kazda, nech sa páči. (Navrhovateľ a poslanec Taraba na seba navzájom hovoria mimo mikrofón.) Páni poslanci, ukľudnite sa, aby mohol pán spravodajca predniesť príspevok.
Petrák, Ľubomír, poslanec NR SR (2015-09-23):
Ďakujem za slovo, pán predseda. Pán predseda, prosím, dajte hlasovať o tom, že Národná rada prerokuje vládny návrh zákona poľa § 73 ods. 3 písm. c) v druhom čítaní.
Lukáč, Jozef, poslanec NR SR (2022-03-16):
Ďakujem za slovo, pán predseda. Chcem poďakovať pánovi Tomášovi ako jedinému rečníkovi v diskusii a zároveň, pán Tomáš, vy väčšinou viete a vystupujete rétoricky správne, ale predmetného návrhu ste sa dotkli tromi vetami, ničím viac. Rozprávali ste o drogách, o tabletoch a ten zvyšok bol prejav, ktorý ste predniesli včera pri zákone Milana Krajniaka. Zvážte, či nie je dobré popracovať na sebe. A zároveň vás ostatných, kolegyne a kolegovia, chcem požiadať o podporu tejto novely. Ďakujem.
Laššáková, Jana, podpredsedníčka NR SR (2014-11-08):
Pán poslanec, tak skutočne už buďte. Keby niekto na vás... (Reakcia z pléna.) Ale čo vy tu vykrikujete. (Reakcie z pléna.) No ale skutočne už asi vám nervy praskajú. (Ruch v pléne.) Nech sa páči, pani poslankyňa.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 145 poslancov, hlasovalo 79 za, 66 sa zdržalo. Národná rada pridelila návrh zákona tohto zákona výborom, určila gestorský výbor a príslušné lehoty. Poprosím poslanca Milana Laurenčíka, ktorý je spravodajcom z výboru pre obranu a bezpečnosť, aby uviedol hlasovanie v prvom čítaní o vládnom návrhu zákona o kontrole hraníc a pobyte cudzincov a o doplnení niektorých zákonov, tlač 457. Nech sa páči. (Hlasovanie o vládnom návrhu zákona o kontrole hraníc a pobyte cudzincov a o zmene a doplnení niektorých zákonov , tlač 457.)
Kuffa, Štefan, poslanec NR SR (2021-12-14):
Potom treba rovnaký meter k tej slušnosti. Ja sa budem snažiť slušne rozprávať, aj keď niekedy človeku ujde ten jazyk. Ale pán Šíbl tu bol, pán kolega Filip Kuffa, dobré bolo to vyzvanie, je jedným zo spravodajcov, ja som zvedavý, že či tu vystúpi od tohoto rečníckeho pultu a nech podá vysvetlenie, jak tá BROZ-ka, ako funguje. Tuná tie holoruby. My sme tuná ho počúvali celé hodiny, tuná kolegovia dneska, že desať minút vystupujeme v rozprave. Koľko on tuná nás atakoval? Tuná pred časom, pán Šíbl, jak nás tu natýral? A že kresťanskí demokrati sa dali takto vtiahnuť do takýchto špinavostí. Vy sa hlásite k tomu, že vy ste protikorupčná vláda? Pán predsedajúci, 9. januára si tu povedal, že deň proti korupcii. No však konajte dneska... (Prerušenie vystúpenia predsedajúcim.)
Hreha, Štefan, poslanec NR SR (2012-05-15):
Ďakujem pekne. Vážená pani predsedajúca, chcem oznámiť, že došlo pri hlasovaní k zlyhaniu hlasovacieho zariadenia, nakoľko pri hlasovaní o programovom vyhlásení vlády som evidovaný v systéme ako neprítomný. Ja som jednoznačne hlasoval za programové vyhlásenie vlády. Ďakujem.
M. Hort, podpredseda NR SR: (2008-12-03):
Ešte procedurálny návrh pani Sabolová. Nech sa páči.
Paška, Pavol, predseda NR SR (2014-09-24):
(Hlasovanie.) 130 prítomných, 34 za, 36 proti, 59 sa zdržalo, 1 nehlasoval. Nebudeme pokračovať v rokovaní o tomto návrhu. Pán poslanec Fecko uvedie v prvom čítaní hlasovanie o návrhu pána poslanca Hlinu na vydanie zákona č. 543 o ochrane prírody a krajiny. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1162.)
Hrnčiar, Andrej, podpredseda NR SR (2018-05-28):
Pani poslankyňa Grausová.
Klus, Martin, podpredseda NR SR (2019-10-24):
Ďakujem. Otváram rozpravu o tomto bode programu. Písomne som nedostal žiadnu prihlášku. Pýtam sa, či sa chce niekto z poslancov prihlásiť do rozpravy ústne. Nie je tomu tak. Vyhlasujem rozpravu za skončenú a pýtam sa, či chce zaujať stanovisko navrhovateľ, spravodajkyňa. Nie, nie. Takže prerušujem rokovanie aj o tomto bode programu. A na záver teda ešte s pánom ministrom Gálom nasleduje druhé čítanie o návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohovor Rady Európy o ochrane jednotlivcov pri automatizovanom spracovaní osobných údajov (ETS č. 223) . Návrh vlády je pod tlačou 1674 a spoločná správa výborov má tlač 1674a. Návrh vlády odôvodní minister spravodlivosti Slovenskej republiky Gábor Gál, ktorého prosím, aby sa ujal slova.
Blaha, Ľuboš, podpredseda NR SR (2024-01-10):
Na vaše vystúpenie, pán poslanec, evidujem 17 faktických poznámok. Ako prvý pán poslanec Branislav Vančo, nech sa páči.
Horváth, Zoltán, poslanec NR SR (2010-12-02):
Ďakujem pekne za slovo. Pán predsedajúci, konštatujem, že v rozprave vystúpili poslanci Horváth, Blahová, Jarjabek, Brocka, Muňko, Matovič, Tomanová a pán poslanec Ondruš, ktorý podal dva procedurálne návrhy, takže budeme najprv o týchto procedurálnych návrhoch hlasovať. Po prvé, dajte, prosím, hlasovať o procedurálnom návrhu, vrátiť návrh zákona na dopracovanie.
Laššáková, Jana, podpredsedníčka NR SR (2015-09-23):
Prezentujme sa hlasujme o skrátení lehoty vzhľadom k tomu, že boli podané pozmeňujúce návrhy dnes. (Hlasovanie.) Prítomných 131 poslancov, za návrh bolo 125, zdržali sa 6 poslanci. Nech sa páči, uvádzať ďalšie hlasovanie. Rozhodli sme o skrátení lehoty.
Pellegrini, Peter, predseda NR SR (2015-05-14):
Ďakujem veľmi pekne, pán poslanec. Konštatujem, že Národná rada navrhuje prezidentovi Slovenskej republiky na člena Regulačnej rady kandidátov Milana Hargaša a Jána Hijja zvolených v tajnom hlasovaní. Vážené panie poslankyne, vážení páni poslanci, pokračujeme v rokovaní šiesteho dňa 51. schôdze Národnej rady Slovenskej republiky prvým čítaní o návrhu poslancov Otta Brixiho a Antona Martvoňa na vydanie zákona, ktorým sa dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Návrh zákona má tlač 1521, návrh na jeho pridelenie na prerokovanie výborom je v rozhodnutí č. 1531. Dávam slovo pánovi poslancovi Martvoňovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 1521.)
Glváč, Martin, podpredseda NR SR (2016-10-14):
Naozaj zaujímavé. Takže, prosím, minister financií zaujal svoje miesto, tak isto pán spravodajca, platí si kávu sám. V stredu 12. októbra vystúpili všetci písomne prihlásení rečníci. Preto sa teraz pýtam, či sa niekto chce prihlásiť ústne do rozpravy. Jedna pani poslankyňa. Ukončujem možnosť prihlásiť sa do rozpravy ústne. Nech sa páči, pani poslankyňa. (Reakcie z pléna.) Trváte na tom, už som to uzavrel. Ale dobre, nech sa páči, takže traja páni poslanci, áno, dobre, tak. (Pokračovanie rokovania o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 255.)
Bugár, Béla, podpredseda NR SR (2017-02-02):
Nech sa páči. Prezentujme sa a hlasujme o návrhu pána poslanca Nemkyho. (Hlasovanie.) Prítomných 143, za 91, proti 45, zdržalo sa 7 poslancov. Tento návrh sme schválili. Nech sa páči, tretie čítanie.
Bugár, Béla, podpredseda NR SR (2010-10-13):
Pani poslankyňa Tomanová.
Antal, Peter, poslanec NR SR (2018-09-14):
Ďakujem pekne. Keďže nemám akým iným spôsobom reagovať na kolegu Baránika, pre vysvetlenie. Pustili sme sa do toho preto, že aj mňa a môjho, nášho predsedu oslovili malí farmári, ktorí vnímajú tento problém, a jednoducho snažili sme sa ho vyriešiť. Nič iné. Reakcia na vás.
Šimko, Jozef, poslanec NR SR (2021-09-30):
Ďakujem pekne. Vážený pán predsedajúci, vážený pán generálny prokurátor, dovoľte aj mne povedať zopár slov. I ja som skutočne rád, že na čele Generálnej prokuratúry stojí jeden čestný a spravodlivý človek. Nie je to len môj názor. Je to názor nás všetkých primátorov a starostov v rámci Slovenskej republiky, čo naznačuje aj potlesk, ktorý ste získali práve na zasadnutí ZMOS-u. A, pán generálny prokurátor, vám skutočne gratulujem k tej dôvere, ktorú požívate v rámci jednotlivých prokurátorov v rámci celej Slovenskej republiky. Vy ste naznačili vo svojom príhovore ohľadne... teda sympózium – stretnutie prokurátorov, generálnych prokurátorov a ja som skutočne rád, že sa nebojíte stretnúť aj s prokurátorom, generálnym prokurátorom Ruskej federácie. To si skutočne vás akože všetci vysoko vážime. Ja som presvedčený a som toho názoru, že vy ako generálny prokurátor musíte spolupracovať so všetkými prokurátormi, či smerom na východ, alebo na západ. A k tomu patria aj špeciálny prokurátor, teda prokurátor Ruskej federácie. Pán generálny prokurátor, vy ste naznačili aj komunikáciu, ako som naznačil s týmito generálnymi prokurátormi, ale aj naznačili ste otázku aj marginalizovaného obyvateľstva v rámci celej Slovenskej republiky. Ja ako primátor okresného mesta Rimavská Sobota, ja si dovolím povedať, že my v rámci okresu Rimavská Sobota máme dosť vysoké percento marginalizovaných ľudí. Sú to väčšinou Rómovia. Len v samotnom meste Rimavská Sobota máme viac ako 20 % občanov žijúcich, alebo teda Rómov, ktorí potrebujú pomoc. A jednoznačne bez pomoci vlády Slovenskej republiky a nás poslancov parlamentu my to nedokážeme. Takže vážim si vaše slová a držím vám palce v tom neľahkom boji, na ktorom teda pracujete. Ďakujem pekne.
Laurenčík, Milan, podpredseda NR SR (2022-02-23):
Pani poslankyňa Lucia Drábiková s faktickou poznámkou.
Laššáková, Jana, podpredsedníčka NR SR (2012-10-16):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sú prihlásení pán poslanec Uhliarik, pán poslanec Novotný, pán poslanec Mikloško. Končím možnosť prihlásiť sa do rozpravy ústne. Dávam slovo pánovi poslancovi Uhliarikovi. Nech sa páči.
Laššáková, Jana, podpredsedníčka NR SR (2014-11-09):
Nech sa páči, pán poslanec Demian.
Sabolová, Mária, poslankyňa NR SR (2010-08-11):
Pán podpredseda, prepáčte, ale zistila som, ako starý poslanec, že som sa zmýlila v hlasovaní a tlačila som miesto „zdržal sa“ „za“, čiže nesúhlasím s tým, aby bola Veriteľská zmluva schválená. Zistila som, že moje hlasovanie bolo jedno z tých dvoch. Prosím o zápis, prosím o zápis.
Paška, Pavol, predseda NR SR (2012-09-12):
Hlasujeme. (Hlasovanie.) 146 prítomných, 145 bolo za, 1 sa zdržal. Návrhy sme schválili. Ďakujem, pán spravodajca. Pán poslanec Cicoň uvedie hlasovanie v prvom čítaní o vládnom návrhu zákona č. 514 o zodpovednosti za škodu, spôsobenú pri výkone verejnej moci. Je to tlač 193. (Hlasovanie o vládnom návrh zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 193.)
Cech, Jozef, poslanec NR SR (2024-02-13):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 138, v skrátenom legislatívnom konaní.
Svrček, Miloš, poslanec NR SR (2023-02-17):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Číž, Miroslav, podpredseda NR SR (2015-03-11):
Ďakujem. Ešte s veľmi krátkym vystúpením, zhruba troch minút, som bol informovaný, pán spravodajca požiadal o slovo v zmysle rokovacieho poriadku.
Laššáková, Jana, podpredsedníčka NR SR (2014-11-08):
Je všeobecný súhlas na tom, aby sme prerušili rokovanie a pokračovali v utorok? Nie. Prezentujte sa a hlasujeme. (Hlasovanie.) Prítomných 33 poslancov. Národná rada nie je uznášaniaschopná. Budeme pokračovať v rozprave. Nech sa páči, pán poslanec Mikloško. Tak pán poslanec Chren, ako navrhovateľ má prednosť. Nech sa páči.
M. Číž, podpredseda NR SR: (2008-12-03):
(Hlasovanie.) 132 prítomných, 58 za, 1 proti, 72 sa zdržalo, 1 nehlasoval. Konštatujem, že ani tento návrh sme neschválili.
Pčolinský, Peter, podpredseda NR SR (2023-03-17):
S ďalšou faktickou pani poslankyňa Pleštinská.
Zajac, Pavol, poslanec NR SR (2014-12-09):
Vážená pani predsedajúca, vážené dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie, a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní. Pani predsedajúca, prosím, otvorte rozpravu k uvedenému návrhu zákona.
Sárközy, Irén, poslankyňa NR SR (2016-10-19):
Pán predsedajúci, poprosím, dajte hlasovať o bode 5 zo spoločnej správy.
Figeľ, Ján, podpredseda NR SR (2015-06-16):
Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Tento vládny návrh zákona je uvedený ako tlač 1571 a návrh na jeho pridelenie do výborov na prerokovanie je v rozhodnutí č. 1583. Poprosím pána ministra dopravy, aby prišiel do rokovacej sály, aby vládny návrh zákona uviedol. Nech sa páči.
Kotleba, Marian, poslanec NR SR (2018-10-19):
Pán kolega Žarnay, teraz kolega ako učiteľ, ja som vás počúval a musel som sem prísť vám povedať tú faktickú. Neviem, či ste sa aj vy počúvali, to, čo ste prečítali. Veď vy ste, a to hovorím ako človek, ktorý tiež bojoval na pracovisku v škole s rôznymi vecami, ale ktorého sa na rozdiel od vás žiadne médiá nezastali. Vy ste tých učiteľov vykreslili vo svojom vystúpení ako nejaké týrané, ustráchané, submisívne osoby, ktoré proste trpia v tej škole ako na svojom pracovisku, ktoré sú tam doslova šikanovaní a ktorí potrebujú nejakú pomoc, aby to tam zvládali v tých neskutočne ťažkých podmienkach. No, pán kolega, ja vám musím povedať, že ak takíto ľudia, o akých ste vy rozprávali, majú byť učiteľmi, tak to je tragédia nášho školstva. Takí ľudia, ktorí nemajú v sebe ani toľko toho, aby si sami spravili poriadok v kolektíve, či už medzi kolegami, alebo v triede, tak jednoducho nemajú čo robiť za katedrou. A dávať im barličky a všetko to, čo ste rozprávali, no, ja som to, ja som to nechápal. Ja som vôbec nechápal, ako môžte s takýmto názorom na fungovanie školy vystúpiť v parlamente ako s nejakou obhajobou toho vášho návrhu a, áno, poďme to ešte viacej zjemniť, zmäkčiť, poďme z nich spraviť už úplne medúzy, ktoré sa rozplynú v tom prostredí. A potom sa nečudujme, že z tých škôl vychádzajú deti dnes, aké vychádzajú. Jednoducho, možnože myšlienka nie je zlá, pán kolega, ale to, ako ste to podali, ako ste to chceli odôvodniť, tak to ma ako učiteľa prinútilo sem prísť vám to povedať.
Marcinková, Vladimíra, poslankyňa NR SR (2022-10-05):
Chcem pripomenúť členom eurovýboru, že o 13.30 h máme zasadnutie výboru. Príde aj pán premiér, prosím najmä koaličných poslancov, aby tam boli. Ďakujem pekne. (Prestávka.)
Kamenický, Ladislav, poslanec NR SR (2022-02-23):
Ďakujem pekne. Pán predseda Robert Fico, ďakujem ti za to, že si prečítal tú najzávažnejšiu časť tohto dokumentu, tohto uznesenia, ktoré hovorí, sú to legálne odposluchy. Je to, sú to dôkazy, ktoré hovoria o obludnostiach, ktoré tu pácha skupina vyšetrovateľov, ktorí sa tvária, že naháňajú spravodlivosť. Musím povedať, že v tomto dokumente sa hovorí o trestných činoch, o zločinoch, ako je zneužitie právomoci verejného činiteľa. Hovorí sa tu o zločine marenia spravodlivosti, z ktorých sú títo páni obvinení a musím povedať, že ja nechápem, ako takáto skupina sa mohla vyvršovať na vyšetrovateľke, žene, ktorá sa snažila tieto zločiny odhaľovať. Je to obludné a ja sa aj čudujem jednej veci, že pani Santusová písala dokonca aj list pani prezidentke a pani prezidentka nemala ani tú slušnosť, aby na to reagovala, aby sa jej zastala. To je proste neskutočné a na Slovensku treba urobiť zmenu, aby sa takéto veci na Slovensku nepáchali. Ďakujem pekne.
P. Hrušovský, podpredseda NR SR: (2001-10-04):
(Hlasovanie.) Prítomných 98, za návrh 94, zdržali sa 2, nehlasovali 2. Konštatujem, že sme schválili vládny návrh zákona o presune niektorých kompetencií z Policajného zboru na okresné a krajské úrady. Ďakujem pánovi spoločnému spravodajcovi. A prosím teraz pána poslanca Kanisa, aby ako poverený spoločný spravodajca k vládnemu návrhu zákona, ktorým sa mení a dopĺňa zákon č. 379/1997 Z. z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení zákona č. 225/2000 Z. z., uviedol návrh na hlasovanie . P. Kanis, poslanec: Vážený pán predsedajúci, vážená Národná rada, páni poslanci, panie poslankyne, máte k dispozícii spoločnú správu č. 1032a, kde sú príslušné body, o ktorých máme hlasovať. V rozprave bol podaný jeden pozmeňujúci návrh – pani poslankyne Tóthovej. Budeme najskôr hlasovať o bodoch zo spoločnej správy. Budeme hlasovať en bloc o bodoch 2 až 10, gestorský výbor ich odporúča schváliť.
Heger, Eduard, podpredseda vlády a minister financií SR, poverený vedením Ministerstva zdravotníctva SR a Ministerstva školstva, vedy, výskumu a športu SR (2021-03-30):
Ďakujem veľmi pekne (ruch v sále a zaznievanie gongu), pán predsedajúci a podpredseda Národnej rady. Vážené pani poslankyne, vážení páni poslanci, tak ako pri lex korona... (Neutíchajúci ruch v sále a prerušenie vystúpenia predsedajúcim.)
Pčolinský, Peter, podpredseda NR SR (2023-02-14):
Dobre. Otváram možnosť prihlásiť sa ústne. Jeden pán poslanec, uzatváram možnosť prihlásiť sa ústne do rozpravy. Pán poslanec Cmorej, nech sa páči. (Reakcie z pléna.)
Pollák, Peter, poslanec NR SR (2024-02-27):
Ďakujem pekne za slovo a ďakujem ti, pán poslanec Jakab, za tvoj prejav. Je dobré naozaj, že si vymenoval všetky tie pomoci, ktoré išli počas našej vlády všetkým skupinám obyvateľstva, rovnako ako ty, tak aj ja vyzdvihujem tú pomoc rodinám. Spomínal si aj rodičovský príspevok, ten je tu málo spomínaný, ale právo toto sa udialo počas našej vlády, že sme zvýšili, a teda že sa zvýšil rodičovský príspevok pre mamičky po materskej o 60 euro. A kým predchádzajúcej vlády na čele aj s Robertom Ficom posielali dokonca listy či dôchodcom alebo teda rodinám s deťmi, že sa zvýšil vám, zvýšil sa vám dôchodok euro päťdesiat a na tom liste podpis Robert Fico. Ja ešte raz zopakujem, že budúci rok bude veľmi dôležitý k tomu, aby sa uchovalo 200 euro na dieťa, lebo tak to vyzerá, že ďalší na rade, ktorí budú trpieť počas vlády Roberta Fica, počas štvrtej vlády Roberta Fica, to budú rodiny s deťmi. Tie rodiny s deťmi, ktoré boli zvyknuté na vlády Roberta Fica, že im hádzal iba centy. A tak ako si spomínal jednotlivé roky, že o koľko sa zvyšoval podľa nejakého automatu iba o pár centov ten rodičovský prídavok, alebo teda detský, prídavky na deti, tak rovnako to bolo aj s dôchodkami. Robert Fico od roku 2012 sľuboval 13. dôchodky. My sme boli tí, my sme boli tí, ktorí reálne vyplácali 13. dôchodky. My sme boli tí, my sme o tom ani nerozprávali, my sme prišli a jednoducho sme vyplácali 13. dôchodok. My sme uplatnili mimoriadnu valorizáciu dôchodkov. Rovnako sa zvýšil aj počas našej vlády príspevok na bývanie. A tak ako sa nám smiali mnohí pri presadzovaní 200 eur na dieťa a hovorili o tom, že toto nikdy nebude realitou, tak dnes 200 euro na dieťa realitou je. A keď dnes rozprávame o daňovom bonuse pre matky, pre pracujúce matky, tak to bude... (Prerušenie vystúpenia časomerom.)
Grendel, Gábor, podpredseda NR SR (2020-12-03):
V rozprave by mal teraz vystúpiť pán poslanec Vetrák, ktorého nevidím v rokovacej sále, takže stráca poradie, rovnako ako pán poslanec Schlosár, ktorého taktiež nevidím v rokovacej sále. Ďalším písomne prihláseným za poslanecký klub SaS je pán poslanec Baránik.
Vetrák, Milan, poslanec NR SR (2023-05-05):
Ďakujem pekne za slovo, pán predsedajúci. Vážené pani poslankyne, vážení páni poslanci, na úvod poviem len toľko, že ide o návrh zákona, ktorý predpokladala už určitá dohoda, ktorá bola vytvorená na platforme bývalej štvorkoalície na jar minulého roka, keď sa prijímal nový stavebný zákon a kde sme sa dohodli, že určité otázky, aby sme nezdržiavali legislatívny proces, budú upravené ešte následne v ďalších novelách, či už stavebného, alebo iných zákonov. Ja som tento návrh zákona predložil do parlamentu v auguste minulého roka, ale keďže som chcel vyhovieť aj teda požiadavkám povedzme pána podpredsedu vlády pre legislatívu a ďalších, aby tento návrh zákona bol prerokovaný so všetkými, ktorých sa to týka, tak tento proces trval až doteraz. A tie podrobnosti o tom, k čomu sme dospeli, aj pozmeňujúci návrh, ktorý vzišiel z rozhovorov s týmito dotknutými subjektami, prečítam v rozprave, do ktorej by som sa rád prihlásil ako prvý.
A. Belousovová, podpredsedníčka NR SR: (2009-10-28):
Ďalej v rozprave vystúpi pán poslanec Kužma, nech sa páči.
P. Paška, predseda NR SR: (2009-02-04):
(Hlasovanie.) 140 prítomných, 126 za, 14 sa zdržalo. Návrh zákona sme pridelili výborom a určili lehoty na jeho prerokovanie. Pán predseda ústavnoprávnemu výboru pán poslanec Mamojka uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Je to tlač 858.
Baránik, Alojz, poslanec NR SR (2017-02-09):
Ďakujem. Chcel by som reagovať na zopár vecí, ktoré tu boli povedané pani ministerkou. Neprijímame tvrdenie, že sa tu jedná o zákon v dobrej viere, pretože dobrá viera tu absentuje preto, lebo účelom tohto zákona je zakryť skutočnosť, že v tomto štáte neexistuje trestné stíhanie súvislostí s rozkrádaním štátneho majetku alebo verejných zdrojov. Preto tento zákon bolo tak ťažké urobiť. Pretože nikde na svete takýto zákon neexistuje, pretože tento zákon má suplovať len trestné stíhanie, ktoré my tu nemáme. A preto naozaj je ťažké hovoriť v súvislosti s týmto zákonom o dobrej viere, pretože bol vymyslený len na to, aby zakryl oči tým, ktorí hľadajú nejaký právny štát v poriadku, v tomto štáte. Je to jednoducho len kamufláž, a preto je tak ťažké tento zákon urobiť riadne. A ministerstvo legislatívy, čo v podstate ministerstvo spravodlivosti u nás je, nedokázalo tento zákon urobiť preto, pretože nikde inde taký nie je, sa nemali kam, kam pozrieť. A ešte by som uviedol jednu poznámku, pokiaľ ide o tie zmluvy, ktoré robí NDS. Samozrejme, toto je ďalšie, by som povedal, pochybné tvrdenie o tom, že ako je to ťažké a že ochrana osobných údajov. Nebolo by nič ľahšie, keby sa chcelo urobiť takú úpravu, kde každý, kto obchoduje so štátom, musí ako podmienku súhlasiť s tým, že jeho osobné údaje budú zverejnené. Čiže toto je ďalší výmysel a zakrytie skutočnosti, že sa kšeftuje.
A. Belousovová, podpredsedníčka NR SR: (2010-02-09):
návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov . Návrh vlády má parlamentnú tlač 1491. Prosím teraz ministra životného prostredia Slovenskej republiky pána Jozefa Medveďa, aby vládny návrh odôvodnil. Nech a páči.
Pellegrini, Peter, podpredseda NR SR (2020-07-24):
Pán poslanec Blaha.
Danko, Andrej, predseda NR SR (2018-10-16):
Dávam slovo spoločnému spravodajcovi... (Rečník zakašľal.) Sa ospravedlňujem. ... z výboru pre verejnú správu a regionálny rozvoj poslancovi Kmecovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Jasaň, Viliam, poslanec NR SR (2011-07-11):
Ďakujem pekne, pán predsedajúci. Vážená pani kolegyňa, vy ste z našich vystúpení nepochopili nič. A navyše vôbec nepoznáte realitu života, ktorá tu je. A vaše pozmeňujúce návrhy to len potvrdzujú. Ja ale verím, že príde ten čas, keď pochopíte a prídete na to, čo je najpodstatnejšie vo vzťahu medzi zamestnávateľom a zamestnancom. Viete, ja by som sa veľmi trápne cítil, keby som do vládneho návrhu zákona, ktorý sa veľmi dlho pripravuje a prechádza pripomienkovým konaním, na poslednú chvíľu vkladal, tak ako to robíte vy, pozmeňujúce návrhy, ktoré veľmi často zásadným spôsobom menia to, čo bolo prerokované vo vláde, v tripartite a o čom sme sa bavili možno aj na výbore pre sociálne veci a bývanie, kde máte svojich zástupcov. Prichádzate s tým na poslednú chvíľu, keď vám to niekto podhodí, tak to tu predložíte. Ale budiž, aj to sa dá robiť. A keď už hovoríte o tom, čo škodí zamestnávateľovi. Viete, ja som osemnásť rokov riadil firmy, kde v jedných z nich bolo jeden čas až 300 – 350 zamestnancov. Čiže mňa nemusíte poúčať, Zákonník práce čo môže a čo nemôže. Skúste riešiť a navrhnúť, možno nie v tomto zákone, ale v inom, ako riešiť umelo vyvolávanú druhotnú platobnú neschopnosť, ako je vymožiteľnosť práva pre zamestnávateľov. To nezapríčiňujú zamestnanci, oni tým len trpia. Trpí tým aj zamestnávateľ, aj zamestnanec. A možnože by bolo dobré, keby ste sa zamerali na podporu nie cudzích, ale našich domácich zamestnávateľov a investorov. To by možno našlo pochopenie aj u nás. Ďakujem pekne.
Pellegrini, Peter, predseda NR SR (2015-09-30):
Pán poslanec Poliačik.
Šipoš, Michal, poslanec NR SR (2024-02-21):
Ďakujem za tvoje vystúpenie, pán poslanec Krátky. Dobre, faktograficky si povedal vlastne, o čom ten zákon je. A ja by som chcel vyjadriť takú nádej, keďže dnes je 6. výročie, kedy bol brutálne a zákerne zavraždený Ján Kuciak a jeho snúbenica Martina Kušnírová, a vieme, o čom všetkom písal Ján Kuciak. Vieme, komu všetkému stúpil na otlaky. A to len preto, že písal fakty. Písal, kto aké mal prepojenia, kto aké robil biznisy, kto ako robil podvody. A za to, že písal pravdu, bol brutálnym, zákerným spôsobom zavraždený. A jediný, kto verejne povedal, že vie, kto je ten skutočný objednávateľ, kto je páchateľom tejto vraždy, tak verejne to povedal premiér Slovenskej republiky Robert Fico. A je veľmi smutné, že doteraz nebol schopný to povedať na verejnosti a prezradiť, kto je ten skutočný objednávateľ. Ale keďže Roberta Fica už poznáme a vieme, že iks výrokov povedal, v skutočnosti to bolo všetko inak, tak ja neočakávam, že sa dozvieme pravdu od neho, ale predpokladám, že on to bude vedieť, a preto to nechce povedať. Vtedy sa mu to hodilo, keď bol v opozícii, keď bol na námestiach, keď kričal na davy, ale teraz, keď je premiér, tak je ticho, zalezený na úrade vlády a nedokáže ani slovo Kuciak zobrať do úst. Preto my budeme pokračovať v tomto odkaze Jána Kuciaka a my tú pravdu a naše hnutie SLOVENSKO bude hovoriť, či sa to niekomu bude páčiť, alebo nebude. A tento zákon je jeden z tej dielne.
Kollár, Boris, predseda NR SR (2022-12-22):
Zbytočné reči. Prosím, prezentujme sa a hlasujme. (Hlasovanie.) Prítomných 135 poslancov, za 93, proti 4, zdržalo sa 38. Návrh sme schválili.
Paška, Pavol, predseda NR SR (2012-09-11):
Hlasujeme o návrhu zákona ako o celku. (Hlasovanie.) 146 prítomných, 83 za, 61 proti, 2 sa zdržali. Schválili sme návrh novely zákona č. 145/1995 Z. z. o správnych poplatkoch. Ďakujem pekne, pán spravodajca. Pán poslanec Panáček uvedie v druhom čítaní hlasovanie o novele zákona č. 275 o informačných systémoch verejnej správy. Je to tlač 131. (Hlasovanie o vládnom návrhu zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov , tlač 131.)
Laurenčík, Milan, podpredseda NR SR (2020-09-16):
S reakciou na faktické poznámky pán poslanec Ján Richter.
Somogyi, Szilárd, poslanec NR SR (2011-05-19):
To nebola záverečná reč.
A. Belousovová, podpredsedníčka NR SR: (2008-11-05):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Vyhlasujem rozpravu za skončenú. Zároveň prerušujem rokovanie o tomto bode programu. Ďalšími bodmi rokovania sú návrhy, ktorých predkladateľom je z poverenia vlády Slovenskej republiky podpredseda vlády a minister spravodlivosti pán Štefan Harabin. Keďže pána ministra zatiaľ v sále nevidím, vyhlasujem 5-minútovú  prestávku. (Prestávka.) (Po prestávke.)
Kazda, Radovan, poslanec NR SR (2022-06-16):
Ďakujem. Vážené panie poslankyne, vážení páni poslanci, ja som veľmi rád, že môžem spravodajcovať už druhé kilečko, ktoré pripravilo ako gestorsky, gestorská organizácia, mini gestorské ministerstvo, ministerstvo hospodárstva, som veľmi rád, že už aj druhýkrát, a poviem prečo. Preto, lebo ja keď som vstupoval do politiky, ja som sa venoval, celú svoju doterajšiu kariéru práve, dá sa povedať, že ekonomike životného prostredia, environmentálnej politike, hospodárskej politike, energetike a viac-menej veľmi veľa rokov som sa stretával s podnikateľmi. Neustále sme komunikovali, ja som pôsobil teda na pozícii posledné roky ako vydavateľ, ako novinár, takže veľmi často som sa stretával s podnikateľmi, a teda videl som, akým spôsobom je podnikateľské prostredie veľmi zaťažené rôznymi reguláciami, ktoré, ktoré sú mnohokrát úplne zbytočné, ktoré sú aj nad rámec pravidiel, ktoré určuje Európska únia, ktoré sú jednoducho, ktoré sú, ktoré jednoducho zvyšujú transakčné náklady pre podnikateľov. Typickým príkladom sú práve rôzne administratívne záťaže, kedy musia vypisovať niektoré, napríklad niektoré tlačivá, ktoré v podstate pre štatistiku krajiny ani nie sú, nie sú nijakým spôsobom potrebné, ani pre štatistiku alebo pre potreby nejakých rezortov nie sú, nie sú nevyhnutné. Takže toto je to kľúčové, čo mňa viedlo aj pre vstup do politiky, aby sme sa snažili ako pravicový klub, klub, nesocialistický klub, ekonomicky pravicový, aby sme sa snažili pomáhať podnikateľom, aby sme sa snažili dosiahnuť lepší, užší štát, ktorý bude pre podnikateľov fungovať, ktorí, v ktorom sa podnikatelia budú mať, cítiť dobre, budú mať dobré, konkurencieschopné podnikateľské prostredie, budú mať ľahkú dostupnosť ku agende, ktorú potrebujú vybavovať so štátom, budú mať jednoduchý systém daňový, budú mať jednoduchý systém podávania rôznych tlačív a podnikateľské prostredie, ktoré bude môcť rásť do vysokého hospodárskeho rastu Slovenska, až do vysokého hospodárskeho rastu Slovenska. Takže toto sú tie primárne motivácie. A ja som veľmi rád, že sme našli aj nejaký konsenzus v rámci klubov koaličných, že toto videnie je tam podobné aj u kolegov z klubu OĽANO, takisto aj u kolegov z klubu SME RODINA a takisto aj u poslancov zo ZA ĽUDÍ. Bol by som veľmi rád, keby sa aj k tomuto, tomuto cieľu prihlásili aj kolegovia z opozície, pretože tieto opatrenia naozaj smerujú v to, aby štát bol v podnikateľskom prostredí jasný, predvídateľný, nenamáhal zbytočne, nezaťažoval podnikateľov rôznymi nezmyselnými povinnosťami, ktoré navyše v niektorých prípadoch sú aj niekedy znevýhodňujúce voči iným krajinám v Európskej únii, s ktorými práve oni súťažia o spoločný trh. V rámci, v rámci našich rokovaní od prvého do druhého čítania sme ešte pripravili taký precizujúci pozmeňujúci návrh k vládnemu návrhu zákona, ktorým sa menia a dopĺňajú niektoré zákony k tejto tlači 886, a tento pozmeňujúci návrh by som si dovolil teraz prečítať. Takže môžte mi už zastaviť čas. (Prerušenie vystúpenia predsedajúcim.)